/* KUMM/2010/0449 finali */ RAPPORT TAL-KUMMISSJONI LILL-KUNSILL Rapport tal-2006-2008 dwar il-qagħda finanzjarja tas-sistema Komunitarja ta’ assigurazzjoni kontra l-qgħad favur l-ex aġenti temporanji u aġenti kuntrattwali li jsibu ruħhom mingħajr impjieg wara t-tmiem tal-funzjonijiet tagħhom fi ħdan istituzzjoni tal-Unjoni Ewropea





[pic] | IL-KUMMISSJONI EWROPEA | Brussel 31.8.2010 KUMM(2010) 449 finali RAPPORT TAL-KUMMISSJONI LILL-KUNSILL Rapport tal-2006-2008 dwar il-qagħda finanzjarja tas-sistema Komunitarja ta’ assigurazzjoni kontra l-qgħad favur l-ex aġenti temporanji u aġenti kuntrattwali li jsibu ruħhom mingħajr impjieg wara t-tmiem tal-funzjonijiet tagħhom fi ħdan istituzzjoni tal-Unjoni Ewropea RAPPORT TAL-KUMMISSJONI LILL-KUNSILL Rapport tal-2006-2008 dwar il-qagħda finanzjarja tas-sistema Komunitarja ta’ assigurazzjoni kontra l-qgħad favur l-ex aġenti temporanji jew kuntrattwali li jsibu ruħhom mingħajr impjieg wara t-tmiem tal-funzjonijiet tagħhom fi ħdan istituzzjoni tal-Komunitajiet Ewropej SOMMARJU L-Artikolu 28a(11), u l-Artikolu 96(11), tal-kundizzjonijiet applikabbli għall-impjegati l-oħra tal-Komunitajiet Ewropej - CEOS (Conditions of Employment of Other Servants) - jistipulaw li kull sentejn, il-Kummissjoni għandha tippreżenta rapport lill-Kunsill dwar il-qagħda finanzjarja tas-sistema Komunitarja ta’ assigurazzjoni kontra l-qgħad u l-Fond Speċjali għall-Qgħad tagħha. Dan ir-rapport jippreżenta l-qagħda għall-perjodu 2006-2008, iżda sabiex tiġi żgurata l-komparabbiltà mar-rapport preċedenti, iċ-ċifri għall-2005 huma msemmija b’mod sistematiku. Is-sitwazzjoni finanzjarja attwali tal-fond għall-qgħad hija sodisfaċenti minħabba li minn perspettiva tal-kontabilità, ir-riżervi akkumulati mill-fond żdiedu minn EUR 9 205 000 fl-aħħar tal-2005 għall-EUR 16 160 000 fl-aħħar tal-2008. Is-CEOS il-ġdid li daħal fis-seħħ fl-1 ta’ Mejju 2004, bil-ħolqien tal-istatus ta’ aġent kuntrattwali, biddel b’mod sinifikanti r-regoli ta’ kontribuzzjoni għall-Fond, il-popolazzjoni koperta kif ukoll il-kriterji ta’ eliġibbiltà. Minn dan jirriżulta li s-sistema kienet f’fażi ta’ tranżizzjoni matul is-snin 2005-2008 u li ma tidhirx li laħqet il-pass mixtieq tagħha fl-aħħar ta’ dan il-perjodu, b'mod partikolari fir-rigward tal-iżvilupp tan-numru tal-benefiċjarji futuri. Għal din ir-raġuni, huwa meħtieġ monitoraġġ regolari. Fil-fatt, bil-ħolqien tal-istatus ta’ aġenti kuntrattwali u t-tkabbir tal-aġenziji Ewropej, il-kontribuzzjonijiet u l-infiq tal-fond għall-qgħad irduppjaw fl-2008 meta mqabbla mal-2005. Id-dħul żdied f’daqqa fl-2006 u b’mod aktar gradwali fl-2007 u 2008, filwaqt li l-infiq żdied l-aktar fl-2007 u l-2008. Dan id-dewmien żied l-eċċess annwali ta’ EUR 755 000 fl-2005 għal EUR 3 410 000 fl-2006 u EUR 2 275 000 fl-2007, li mbagħad, f'termini finanzjarji, irriżulta f’defiċit żgħir ta’ EUR 330 000 fl-2008. IL-QAFAS REGOLAMENTARJU DES krizzjoni tas-sistema Id-dħul fis-seħħ tar-Regolamenti tal-Persunal il-ġodda fl-1 ta’ Mejju 2004 temm is-sistema antika li kienet fis-seħħ mill-1985 sa April 2004. Din tal-aħħar kienet tipprevedi kopertura kontra r-riskji ta’ qgħad għall-aġenti temporanji (AT) li jwaqqfu l-funzjonijiet tagħhom. Dawn il-benefiċċji Komunitarji għall-qgħad huma komplementari għall-benefiċċji soċjali nazzjonali li huwa intitolat għalihom l-eks aġent. Id-dritt japplika għal 24 xahar minn meta l-persuna kkonċernata tkun ħadmet mill-inqas għal 6 xhur bħala aġent temporanju. Il-livell tal-benefiċċji għall-qgħad komunitarji komplimentari għandu kemm il-limitu l-aktar baxx kif ukoll il-limitu l-aktar għoli. Dan il-limitu l-aktar baxx u l-limitu l-aktar għoli qatt ma ġew aġġustati. Il-kopertura permezz ta’ sistema Komunitarja ta’ Assigurazzjoni kontra l-Mard (5,1 % tas-salarju bażiku ta’ referenza tal-persuna qiegħda) titħallas mill-Fond għall-qgħad. Jekk l-AT jitlob dan, is-sistema l-antika tibqa’ fis-seħħ għal perjodu tranżitorju għall-persuni li diġà jinsabu qiegħda u għall-kuntratti konklużi qabel l-1 ta’ Mejju 2004 u li ntemmu wara dik id-data. Is- sistema l-ġdida - li tapplika minn Mejju 2004 - tipprevedi wkoll kopertura kontra r-riskju tal-qgħad għall-kategorija l-ġdida ta’ aġenti kuntrattwali (AK). Id-dritt issa huwa limitat għal terz tal-perjodu effettivament maħdum bħala AT jew AK, iżda ma jistax jaqbeż 36 xahar. Il-limitu l-aktar għoli (applikabbli biss mis-7 xahar ta’ qgħad) u rigward l-AT, il-limitu l-aktar baxx ġie valorizzat mill-ġdid. Dawn il-limiti l-aktar għoljin u l-aktar baxxi jeżistu wkoll għall-AK, iżda huma differenti minn dawk tal-AT. Minn issa ’l quddiem sejrin jiġu aġġustati kull sena (ara l-aġġustament tas-salarji). R eferenzi legali - Arti kolu 28a tal-kundizzjonijiet applikabbli għall-impjegati l-oħra tal-Komunitajiet Ewropej (CEOS) introdott mill-Artikolu 33 tar-Regolament Nru 2799/85 tal-Kunsill tas-27/09/1985 (ĠU L 265, 08/10/1985); emendat mir-Regolament Nru 723/2004 tal-Kunsill tat-22/03/2004 (ĠU L 124, 27/04/2004). - Regolament Nru 91/88 tal-Kummissjoni tat-13/01/1988, li jistabbilixxi d-dispożizzjonijiet għall-implimentazzjoni tal-Artikolu 28a tal-Kondizzjonijiet ta’ Impjieg tal-Impjegati l-Oħra (ĠU L 11, 15/01/1989). - Regolament tal-Kummissjoni tal-14/07/1988, wara ftehim komuni stabbilit mill-president tal-Qorti tal-Ġustizzja fl-04/07/1989 li jistabbilixxi l-arranġamenti ta’ applikazzjoni tad-dispożizzjonijiet għall-allokazzjoni tal-benefiċċju tal-qgħad lill-aġenti temporanji b’implimentazzjoni tal-Artikolu 28a (10), tal-kundizzjonijiet applikabbli għall-impjegati l-oħra tal-Komunitajiet Ewropej. - Artikolu 96 u Artikolu 5 tal-Anness tal-kundizzjonijiet applikabbli għall-impjegati l-oħra tal-Komunitajiet Ewropej (R.A.A.) introdott mir-Regolament Nru 723/2004 tal-Kunsill tat-22/03/2004 (ĠU L 124, 27/04/2004). - Regolamenti annwali dwar l-adattament tar-rimunerazzjonijiet, pensjonijiet u benefiċċji oħra. IL-QAGħDA FINANZJARJA TAL-FOND GħALL-QGħAD Il-qagħda tal-Fond għall-Qgħad huwa ppreżentat hawn taħt f’żewġ modi differenti. Fl-ewwel punt, iċ-ċifri huma ppreżentati kif jidhru fil-kontijiet: tranżazzjoni finanzjarja hija attribwita lis-sena li fiha kienet ġiet inkluża fil-kontabilità (“Qagħda Finanzjarja”). Madankollu, ċertu dħul u nfiq jirreferu għal operazzjonijiet li għandhom l-oriġini tagħhom fis-sena ta’ qabel ma ġew imniżżla. Fit-tieni punt (“Qagħda Finanzjarja”), iċ-ċifri huma ppreżentati skont il-loġika tal-kontabilità fuq il-bażi ta’ dovuti. F'dan il-kuntest, l-entrati għandhom jiġu attribwiti għas-sena li fiha jkunu joriġinaw. Qagħda Finanzjarja : riżultati attwali u bilanċi akkumulati 2005-2008 It-Tabella 1 tagħti sommarju tad-dħul u l-infiq kif kienu rreġistrati fil-kontabilità kif ukoll il-bilanċ attwali li jirriżulta minnhom. L-ammonti elenkati taħt “Benefiċċji għall-Qgħad” fihom b’mod sistematiku l-benefiċċju għall-qgħad bażiku, il-benefiċċji għall-familja kollha u l-effett tal-koeffiċjent korrettiv (għas-sistema l-qadima biss). Sar tnaqqis tal-benefiċċji soċjali kollha riċevuti fuq livell nazzjonali (benefiċċji għall-qgħad, benefiċċji għall-familja, benefiċċji għall-mard, benefiċċji għat-tqala, eċċ.). Fir-rigward tal-kontribuzzjonijiet għas-sistema Komunitarja tal-Assigurazzjoni kontra l-Mard (Joint Sickness Insurance Scheme - JSIS), dawn huma kompletament imħallsa mis-sistema Komunitarja għall-qgħad (5,1 % tas-salarju bażiku ta’ referenza tal-persuna qiegħda). M’hemm l-ebda kontribuzzjoni personali għall-JSIS imnaqqsa mill-benefiċċji għall-qgħad Komunitarji. [pic] Il-Fond għall-Qgħad juża żewġ strumenti għall-ġestjoni tal-infiq u d-dħul tiegħu: kont kurrenti għall-ġbir tad-dħul u l-ħlas tal-benefiċċji, u serje ta’ kontijiet ta’ depożitu fuq għal żmien fiss ( interbank time deposits ) għat-tpoġġija tal-eċċessi akkumulati fuq il-kont kurrenti. It-Tabella 2 tipprovdi fl-ewwel parti l-operazzjonijiet fuq kont kurrenti u fit-tieni parti r-riżultati miksuba fuq kontijiet ta’ depożitu għal żmien fiss, kif ukoll il-movimenti bejn dawn iż-żewġ kontijiet. It-tielet parti tagħti l-eċċess akkumulat konsolidat fuq dawn iż-żewġ kontijiet. [pic] L-eċċess żdied b’40 % fl-2006 u bi 23 % fl-2007. Naqas b’1 % fl-2008. B'eċċess akkumulat ta' kważi EUR 16.2 miljun f'2008, is-sitwazzjoni attwali tal-Fond hija għalhekk sodisfaċenti minn perspettiva tal-Kontabilità. It-Tabella 3 u l-Graff 1 ukoll jagħtu l-bilanċi kkumulati ta’ kull ħames snin imsemmija fir-rapport preċedenti u jippreżentaw b’hekk l-iżvilupp tal-bilanċ akkumulat fuq żmien twil (1985-2008). [pic] [pic] Sitwazzjoni finanzjarja: Riżultati attwali 2005-2008 Ċertu dħul riċevut u rreġistrat fil-kontabilità fil-bidu tas-sena N huwa tnaqqis minn salarji fl-aħħar tas-sena N-1 u ċerti ħlasijiet ta’ benefiċċji għall-qgħad imwettqa u rreġistrati fil-bidu tas-sena N ikopru perjodi ta’ qgħad tal-aħħar tas-sena N-1. B’applikazzjoni tal-prinċipji tal-Kontabilità fuq il-Bażi ta’ Dovuti, l-entrati ta’ kontabilità għandhom jiġu attribwiti għas-sena finanzjarja N-1. It-Tabella 4 u l-Graff 2 jippreżentaw id-dħul u l-infiq skont din il-loġika u b’hekk jagħtu l-qagħda “finanzjarja” annwali tad-dħul u l-infiq tal-Fond għall-Qgħad. [pic] [pic] Id-dħul, meta mqabbel mas-sena preċedenti, żdied ħafna fl-2006 (36 %) u kompla jiżdied fl-2007 (15 %) u fl-2008 (12 %). L-infiq naqas fl-2006 (- 5 %) u żdied ħafna fl-2007 (45 %) u fl-2008 (48 %). Mid-differenza bejn id-dħul u l-infiq, jirriżultaw eċċessi kbar fl-2006 u l-2007, iżda defiċit żgħir fl-2008. Dan tal-aħħar huwa kkumpensat bl-imgħax fuq il-fondi investiti. Il-Grafika 3 turi l-bilanċ attwali kif ukoll l-interessi għas-snin 2005-2008. [pic]Dan l-iżvilupp fid-dħul u l-infiq huwa prinċipalment dovut għall-ħolqien ta’ aġenziji ġodda u l-introduzzjoni mill-2004 ta’ kategorija ġdida ta’ persunal: l-aġenti kuntrattwali huma impjegati għal perjodu limitat (massimu ta’ tliet snin). Ir-reklutaġġ tal-aġenti kuntrattwali fil-perjodu bejn l-2004-2007 wassal għal żieda fid-dħul mingħajr effett immedjat fuq l-infiq, filwaqt li l-ewwel tmiem ta’ kuntratti u l-ftuħ tal-benefiċċji għall-qgħad ikkawżaw żieda qawwija fl-infiq mill-2007. Sitwazzjoni finanzjarja : tqassim tal-infiq u d-dħul għal kull istituzzjoni u għall-aġenziji kollha 2005-2008 It-Tabella 5 tagħti rendikont tal-infiq u d-dħul għal kull istituzzjoni u għall-aġenziji kollha. L-ewwel parti tagħti l-ammonti assoluti, u t-tieni parti l-perċentwali ta’ kull istituzzjoni u tal-aġenziji kollha meta mqabbla mat-total tal-infiq u d-dħul. [pic]